Í skugga vígreifs föður

Hannibal Valdimarsson var vígreifur baráttumaður. Orrustugnýrinn lék honum betur í eyrum en önnur hljóð. Ef til vill hjó hann stundum nær sér en skyldi, en honum fyrirgafst það, a.m.k. af þeim, sem unnu góðum bardaga. Hann fór fyrir liði sínu; var leiðtogi.

Slíkir menn varpa frá sér jafnt bjarma sem skugga. En þeir eru ólíkindatól og því erfitt að henda reiður á því, hvort þeir, sem nærri þeim standa, eru í skugganum eða bjarmanum.

Jóni Baldvin Hannibalssyni er margt til lista lagt. En hann er ekki leiðtogi. Til þess er hugur hans of skiptur milli stjórnmálamannsins og bóhemsins. Hann hefur átt glæstar stundir á vettvangi stjórnmálanna; glæstar en skammar. Sem bardagamaður er hann einvígskappi. Á hólminum getur hann gert út um málin; svo eru þau úr sögunni. En hann getur ekki farið fyrir her, til þess skortir hann bæði úthaldið og skipulagshæfileikana. Þegar orrahríðin dregst á langinn hverfur hann í skugga síns vígreifa föðurs. Það eru hans örlög.

Fyrri ummæli:
Þú meinar að hann sé eiginlega eins konar "skytta" (Musketeer).
Hverjar ætli séu þá hinar tvær?

Ummæli:
Minnisstæður er Hannibal í kosningunum 1967 þá hann klauf Alþýðubandalagið. Þá voru uppi umleitanir hans að sættast við Gylfa Þ. Gíslason formann Alþýðuflokksins og draumur um sameiningu flokkanna til vinstri. Það gekk ekki eftir og varð Hannibal milli þessara tveggja flokka. Fjórum árum síðar voru Samtök frjálslyndra og vinstri manna stofnuð. Þá sótti Hannibal fylgi inn í Alþýðuflokkinn sem átti ekki miklum vinsældum að fagna sennilega ekki fyrr en Vilmundur Gylfason, Jóhanna Sigurðardóttir og Jón Baldvin koma til sögunnar. Klofningur virtist vera það meðal sem gjarnan var beitt ef ágreingur varð um mikilsverð mál og hvorugur vildi víkja.

Nú bendir flest til að hægri flokkurinn Sjálfstæðisflokkur sem hefur oft brugðið sér í dulargervi og auglýst sig sem &#132;Flokk allra stétta&#147; og að Ísland væri &#132;stéttlaust&#147; þjóðfélag. Nú eru slíkar fullyrðingar sem öfugmæli enda Sjálfstæðisflokkurinn með Framsóknarflokknum útungunarstöð braskara og fjárglæframanna.

Mosi

Mosi

Verkefni: Tilfinning
Merking: Hlutlaust